พรีเมียร์ลีก ฤดูกาล 2025–26

**พรีเมียร์ลีก ฤดูกาล 2025–26** เป็นฤดูกาลที่ 34 ของพรีเมียร์ลีก และเป็นฤดูกาลที่ 127 ของฟุตบอลลีกสูงสุดของอังกฤษ นัดการแข่งขันจะประกาศในวันพุธที่ 18 มิถุนายน ค.ศ. 2025 เวลา 09:00 น. (เวลาฤดูร้อนของอังกฤษ) ฤดูกาลนี้จะประกอบด้วยแมตช์สุดสัปดาห์ 33 นัดและแมตช์กลางสัปดาห์อีก 5 นัด

ลิเวอร์พูล คือทีมป้องกันแชมป์ในฤดูกาลนี้ หลังชนะเลิศพรีเมียร์ลีกสมัยที่ 2 และชนะเลิศลีกสูงสุดสมัยที่ 20 ในฤดูกาลก่อน 

นี่ถือเป็นฤดูกาลแรกนับตั้งแต่ฤดูกาล 2015–16 ที่จะมีการแข่งขันไทน์-แวร์ดาร์บี ระหว่างซันเดอร์แลนด์และนิวคาสเซิลยูไนเต็ด หลังจากซันเดอร์แลนด์เลื่อนชั้นจากการชนะการแข่งขันเพลย์ออฟอีเอฟแอลแชมเปียนชิป ฤดูกาล 2024–25

ตลาดซื้อขายนักเตะช่วงซัมเมอร์เปิดเมื่อวันที่ 16 มิถุนายน 2025 และปิดในเวลา 19:00 น. (เวลาฤดูร้อนของอังกฤษ) ของวันที่ 1 กันยายน ค.ศ. 2025 ตลาดซื้อขายนักเตะช่วงฤดูหนาวจะเปิดในวันที่ 1 มกราคม ค.ศ. 2025 และปิดในวันที่ 2 กุมภาพันธ์ ค.ศ. 2025

## สรุปฤดูกาล
การเปลี่ยนแปลงผู้จัดการทีมครั้งแรกของฤดูกาลเกิดขึ้นเมื่อวันที่ 9 กันยายน ค.ศ. 2025 เมื่อนอตทิงแฮมฟอเรสต์ปลดนูนู อึชปีรีตู ซังตูออกจากตำแหน่ง หลังความสัมพันธ์ระหว่างเขากับเอวานเจลอส มารินาคิส เจ้าของสโมสรเริ่มมีปัญหา เขาถูกแทนที่อย่างรวดเร็วในวันเดียวกันโดยแอนจ์ พอสเตคอกลู อดีตผู้จัดการทีมทอตนัมฮอตสเปอร์ ซึ่งเซ็นสัญญาระยะเวลา 2 ปีกับสโมสร โดยนอตทิงแฮมฟอเรสต์อยู่อันดับที่ 10 ของตารางในช่วงเวลาที่มีการปลดผู้จัดการทีม

การเปลี่ยนแปลงผู้จัดการทีมครั้งที่สองเกิดขึ้นเมื่อวันที่ 27 กันยายน ค.ศ. 2025 เมื่อเวสต์แฮมยูไนเต็ด ปลดเกรอัม พอตเตอร์ออกจากตำแหน่ง หลังจากผลงานย่ำแย่อย่างต่อเนื่องตั้งแต่ช่วงครึ่งหลังของฤดูกาลก่อนต่อเนื่องถึงต้นฤดูกาลใหม่ โดยทีมเก็บชัยชนะได้เพียงนัดเดียวจาก 5 นัดแรกในพรีเมียร์ลีก และแพ้ถึง 4 นัด ในวันเดียวกัน เกรอัม พอตเตอร์ถูกแทนที่โดยนูนู อึชปีรีตู ซังตู อดีตผู้จัดการทีมนอตทิงแฮมฟอเรสต์ที่เพิ่งถูกปลดจากตำแหน่ง เวสต์แฮมอยู่อันดับที่ 19 ของตารางในช่วงเวลาที่มีการปลดผู้จัดการทีม

การเปลี่ยนแปลงผู้จัดการทีมครั้งที่สามเกิดขึ้นเมื่อวันที่ 18 ตุลาคม ค.ศ. 2025 เมื่อนอตทิงแฮมฟอเรสต์ปลดแอนจ์ พอสเตคอกลูออกจากตำแหน่งทันที หลังแพ้เชลซี 3–0 ที่สนามซิตีกราวด์ในวันเดียวกัน พอสเตคอกลูไม่สามารถคว้าชัยชนะได้เลยตลอด 8 นัดที่คุมทีม โดยคุมทีมได้เพียง 39 วันเท่านั้น พอสเตคอกลูถูกแทนที่โดยชอน ไดช์ อดีตผู้จัดการทีมเบิร์นลีย์และเอฟเวอร์ตัน เมื่อวันที่ 21 ตุลาคม ค.ศ. 2025

การเปลี่ยนแปลงผู้จัดการทีมครั้งที่สี่เกิดขึ้นเมื่อวันที่ 2 พฤศจิกายน ค.ศ. 2025 เมื่อวุลเวอร์แฮมป์ตันวอนเดอเรอส์ปลดวีตอร์ ปึไรรา หลังจากผลงานย่ำแย่อย่างหนักในพรีเมียร์ลีก โดยพวกเขาแพ้ถึง 8 จาก 10 นัด เสมอ 2 นัด และยังรั้งอันดับสุดท้ายของตาราง อยู่อันดับที่ 20 เกือบตลอดทั้งฤดูกาล ร็อบ เอ็ดเวิดส์ถูกแต่งตั้งเป็นผู้จัดการทีมคนใหม่ และขณะนั้น วุลเวอร์แฮมป์ตันวอนเดอเรอส์อยู่ในอันดับที่ 20 ของตาราง

การเปลี่ยนแปลงผู้จัดการทีมครั้งที่ห้าเกิดขึ้นเมื่อวันที่ 1 มกราคม ค.ศ. 2026 เมื่อเอนโซ มาเรสกา ออกจากเชลซีด้วยความยินยอมร่วมกัน หลังจากผลงานชนะเพียง 1 นัดจาก 7 เกมลีก โดยในขณะนั้น เชลซีอยู่อันดับที่ 5 เมื่อวันที่ 6 มกราคม เลียม โรซีเนียร์ ได้รับการแต่งตั้งให้ดำรงตำแหน่งผู้จัดการทีมแทนมาเรสก้า

การเปลี่ยนแปลงผู้จัดการทีมครั้งที่หกเกิดขึ้นเมื่อวันที่ 5 มกราคม ค.ศ. 2026 เมื่อแมนเชสเตอร์ยูไนเต็ดปลดรูแบน อามูริง ออกจากตำแหน่งเนื่องจากข้อพิพาทกับแผนกสรรหาผู้เล่นของสโมสร โดยในขณะนั้น แมนเชสเตอร์ยูไนเต็ดอยู่ในอันดับที่ 6

### การพัฒนา
นี่เป็นฤดูกาลเต็มฤดูกาลแรกที่ใช้เทคโนโลยีล้ำหน้ากึ่งอัตโนมัติ ต่อจากที่นำมาใช้ในฤดูกาลก่อนหน้าเมื่อวันที่ 12 เมษายน ค.ศ. 2025

พูมา ได้เข้ามาแทนที่ ไนกี้ ในฐานะผู้จัดหาลูกบอลอย่างเป็นทางการ ยุติความร่วมมือ 25 ปีระหว่างพรีเมียร์ลีกและ ไนกี้ ตั้งแต่ฤดูกาล 2000–01 จนถึงฤดูกาล 2024–25

## ทีม
ทีมที่เข้าแข่งขันในฤดูกาลนี้มีทั้งหมด 20 ทีม โดยแบ่งเป็น 17 ทีมจากฤดูกาลก่อน และอีก 3 ทีมเลื่อนชั้นจากแชมเปียนชิป ทีมที่เลื่อนชั้นขึ้นมา ได้แก่ ลีดส์ยูไนเต็ด, เบิร์นลีย์ และซันเดอร์แลนด์ โดยทั้งสามทีมกลับขึ้นสู่ลีกสูงสุดอีกครั้ง หลังหายไป 2 ปี, 1 ปี และ 8 ปี ตามลำดับ ทั้งสามทีมแทนที่ เลสเตอร์ซิตี, อิปสวิชทาวน์ และเซาแทมป์ตัน ที่ตกชั้นไปแชมเปียนชิป หลังแข่งขันในลีกสูงสุดหนึ่งปี นอกจากนี้ ยังเป็นฤดูกาลที่สองติดต่อกัน และเป็นครั้งที่สามเท่านั้นในประวัติศาสตร์ลีกสูงสุดของอังกฤษที่สามทีมที่เลื่อนชั้นขึ้นมาแล้วตกชั้นหลังแข่งขันแค่หนึ่งฤดูกาล

### การเปลี่ยนแปลงจากฤดูกาลก่อน
**เลื่อนชั้นสู่พรีเมียร์ลีก**

* ลีดส์ยูไนเต็ด
* เบิร์นลีย์
* ซันเดอร์แลนด์

**ตกชั้นสู่[[อีเอฟแอลแชมเปียนชิป ฤดูกาล 2025–26|แชมเปี้ยนชิพ]]**

* เลสเตอร์ซิตี
* อิปสวิชทาวน์
* เซาแทมป์ตัน

### สนามและสถานที่ตั้ง

:* หมายเหตุ: รายการตารางเรียงตามตัวอักษร*

### บุคลากรและชุดแข่ง

## การเปลี่ยนแปลงผู้จัดการทีม

## ตารางคะแนน


## ผลการแข่งขัน

## สถิติตลอดฤดูกาล

### ผู้ทำประตูสูงสุด

#### แฮท-ทริกส์

### คลีนชีตส์

### การคาดโทษ
#### ผู้เล่น
* ใบเหลืองมากที่สุด: **10**
** ลูวิส ดังก์ (ไบรตันแอนด์โฺฮฟอัลเบียน)

* ใบแดงมากที่สุด: **2**
** กริสเตียน โรเมโร (ทอตนัมฮอตสเปอร์)

#### สโมสร
* ใบเหลืองมากที่สุด: **79**
**ไบรตันแอนด์โฮฟอัลเบียน

* ใบเหลืองน้อยที่สุด: **40**
**อาร์เซนอล

* ใบแดงมากที่สุด: **7**
**เชลซี

* ใบแดงน้อยที่สุด: **0**
**อาร์เซนอล
**ไบรตันแอนด์โฮฟอัลเบียน
**ฟูลัม
**แมนเชสเตอร์ซิตี

## รางวัล
### รางวัลประจำเดือน

## ดูเพิ่มเติม
* อีเอฟแอลแชมเปียนชิป ฤดูกาล 2025–26
* อีเอฟแอลลีกวัน ฤดูกาล 2025–26
* อีเอฟแอลลีกทู ฤดูกาล 2025–26
* เนชั่นแนลลีก ฤดูกาล 2025–26
* อีเอฟแอลคัพ ฤดูกาล 2025–26
* เอฟเอคัพ ฤดูกาล 2025–26
* อีเอฟแอลโทรฟี ฤดูกาล 2025–26

## อ้างอิง

หมวดหมู่:ฤดูกาลในพรีเมียร์ลีก